钦定古今图书集成/明伦汇编/闺媛典/第299卷 > 皇清三十二 > 李应兑妻魏氏
## 钦定古今图书集成/明伦汇编/闺媛典/第299卷 > 皇清三十二 > 李应兑妻魏氏

按《寿光县志》：“魏氏，李应兑妻。年二十五，应兑早亡，男耀先甫周岁，氏矢志守孤。遭壬午之变，避兵于纪城西南隅之孟氏楼。楼焚，氏抱耀先投身烈焰中窜出，颅碎胁折，乘夜匍匐潜荆棘丛中。越三日不饮食，母子俱得不死。事定后，家贫甚，又无翁姑，仰鼻息于伯父母之手，茹荼咽蘗，戚党共称其贞婉。” 伯父母无子，又相继殂，氏葬祭之如礼。又竭力嫁其所遗三女。教耀先为邑庠生，以德行名历五十年，宗族姻党，内外无间然。年七十八，卒。康熙二十二年，奉

《敕建坊旌表》。